paragraph_text: Bayer je uvelike poznat po svojim lijekovima, poput aspirina i kontracepcijskih tableta, ali i po komercijalizaciji heroina te spornim poljoprivrednim umjetnim oplemenjivačima i sjemenjem i pesticidima upitnih ekoloških standarada po uzoru na agrogenetičkog giganta Monsanta. Svoj nagli razvoj i svjetski ugled trvtka je stekla početkom hladnog rata i kasnije suradnjom s drugim gigantima biotehnološke industrije.